Пакистански съд потвърди смъртната присъда на християнката Азия Биби Апелативният съд на Лахор потвърди смъртната присъда за Азия Биби , пакистанската християнка обвинена в богохулство и осъдена на първа инстанция през 2010 г . Новината е потвърдена от единия от адвокатите на жената , християнинът Наим Шакир , информирайки , че представената жалба от защитниците е била отхвърлена . По време на заседанието , защитата е представила пред съдийския състав , председателстван от съдията Анвар ул Хаг , своите писмени аргументи , които опровергават наказателното преследване и разобличават недостоверните свидетелски показания и изградените фалшиви обвинения . „ Съдията сметна за валидни и достоверни обвиненията на двете мюсюлманки , които свидетелстваха за предполагаемото богохулство извършено от Азия . Това са жените с които Азия е имала пререкания , станали причина за случая “ , поясни Шакир , изразявайки своето разочарование . „ Правосъдието е все повече в ръцете на екстремистите “ , прибави той , като информира , че по взаимно съгласие със съпруга на Азия ще обжалват решението пред Върховния съд , третата и последна съдебна инстанция в Пакистан . Източник : stv.rv